
DĖL TIEKĖJŲ PAKLAUSIMŲ NAGRINĖJIMO

Kauno rajono savivaldybės administracijos sudaryta Nuolatinė viešųjų pirkimų komisija (toliau – Komisija) vykdydama pirkimo „Laikinų patalpų iš modulių ikimokyklinio ir (arba) priešmokyklinio ugdymo grupėms statybos darbų viešasis pirkimas“ (toliau – Pirkimas) procedūras, 2026-06-29 posėdyje Centrinės viešųjų pirkimų informacinės sistemos (CVP IS ) priemonėmis gautus tiekėjų paklausimus ir pateikia atsakymus:

1. Dėl statybos užbaigimo procedūrų atlikimo ir su tuo susijusių rizikų valdymo

Pirkimo sąlygų 2.1 punkte įvardintas Pirkimo objektas (toliau – Objektas) ne tik dėl laikinų patalpų iš modulių įsigijimo, pristatymo ir sumontavimo, bet apima, be kita ko, šių patalpų montavimo užbaigimo procedūrų atlikimą. Šis tiekėjo įsipareigojimas atsispindi ir Techninės specifikacijos 4.1 p., kuriame nurodyta, kad „Tiekėjas organizuoja ir vykdo Laikinų patalpų iš modulių užbaigimo procedūras teisės aktuose nustatyta tvarka“.

Techninės specifikacijos 1.2 punktas ir jo 1.2.1 bei 1.2.1.1 papunkčiai detalizuoja laikinų patalpų iš modulių montavimo darbus. Remiantis šiomis nuostatomis, pagal Pirkimą ketinami įsigyti montavimo darbai numatomi vykdyti:
· prie esamo 10-ies grupių pastato patalpų iš modulių (toliau – „Darželis");
· vadovaujantis parengtais Projektiniais pasiūlymais (toliau – „PP“) ir Techninio darbo projekto (toliau – „TDP“) sprendiniais.

Pažymime, kad Darželis šiuo metu dar nėra įrengtas Pirkimo Objekto vietoje, t. y., Jaunimo g. 6, Akademija, Kauno r. sav.  Darželiui įrengti (pagrindiniam pastatui) Perkančioji organizacija yra paskelbusi atskirą pirkimą – „Laikinų patalpų iš modulių ikimokyklinio ir (arba) priešmokyklinio ugdymo grupių projektavimo, perkėlimo, sumontavimo darbų viešasis pirkimas", pirkimo Nr./ID 7821573 (toliau – „Darželio Pirkimas").

Pagal Darželio Pirkimo sąlygas ir techninę specifikaciją į darbų apimtį patenka ne tik Darželio perkėlimas iš esamos vietos bei jo sumontavimas Pirkimo Objekto vietoje, bet ir TDP parengimas bei TDP pateikimas ekspertizei, taip pat projekto vykdymo priežiūros paslaugos;

Atsižvelgiant į tai, kad į šio Pirkimo objekto apimtį nepatenka tiekėjo įsipareigojimai, susiję su projektinių PP organizavimu ir vykdymu, statybą leidžiančio dokumento (toliau – SLD) gavimu, vieno bendro TDP parengimu, TDP ekspertizės organizavimu bei projekto vykdymo priežiūra, Dalyvis atkreipia dėmesį į tai, kad Pirkimo sąlygose iš esmės nesureguliuoti Pirkimo laimėtojo ir Darželio Pirkimo laimėtojo tarpusavio santykiai, vykdant dvi atskiras sutartis, taip pat aiškiai neapibrėžti Pirkimo laimėtojo įsipareigojimai, atsižvelgiant į Darželio Pirkimo laimėtojo įsipareigojimus, kurie išplaukia iš specialiųjų statybą reglamentuojančių teisės aktų, galiausiai konkrečiai nenurodyta, kaip abu tiekėjai turės derinti tarpusavio veiksmus ir tarp jų bus padalinta atsakomybė dirbant viename statybos objekte pagal vieną(-us) dokumentą(-us). Papildomai pažymėtina, kad abiejų atskirų pirkimų (šio ir Darželio) laimėtojo nesieja jokie teisiniai – įstatyminiai ar sutartiniai santykiai, – todėl jų veiksmai bet kokiu atveju turės būti koordinuojami etapiškai užbaigiant vieno bendro objekto statybos darbus, kadangi Darželio Pirkimo laimėtojo veiksmai ir parengti dokumentai turės būti naudojami šio Pirkimo laimėtojo. 

Atsižvelgiant į aprašytą dviejų pirkimų koegzistavimo specifiką, egzistuoja rizika, kad Pirkimo objekto statybos užbaigimo akto gavimas gali užtrukti arba tapti neįmanomu dėl aplinkybių, kurios tiesiogiai nepriklauso nuo šio Pirkimo laimėtojo (rangovo), net ir tuo atveju, jei jis tinkamai įvykdė savo pagrindinę sutartinę pareigą – sumontavo modulius pagal TDP sprendinius.

Atsižvelgdami į tai, kas išdėstyta, prašome paaiškinti kaip Perkančioji organizacija ketina valdyti šio Pirkimo tiekėjo rizikas, susijusias su statybos užbaigimo procedūrų organizavimu ir vykdymu, kai esminiai šių procedūrų elementai – PP organizavimas ir vykdymas, SLD gavimas, vieno bendro TDP parengimas, TDP ekspertizės organizavimas, viso projekto vykdymo priežiūra, Darželio, prie kurio mus montuojami šio Pirkimu esantys moduliai, perkėlimas nepatenka į šio Pirkimo apimtį ir priklauso nuo Darželio Pirkimo tiekėjo ir (ar) Užsakovo veiksmų;

ATSAKYMAS:
1. Bus parengti vieni projektiniai pasiūlymai, kuriuose aiškiai išskirti du statybos etapai.
2. Projektinio pasiūlymo pagrindu bus parengtas vienas TDP, kuriame bus išskirti du statybos etapai: 
· 1-ą etapą sudaro esamų modulių perkėlimas ir visos su tuo susijusios statybos procedūros. Šiame etape bus įrengti pagrindai, atvestos inžinerinės komunikacijos;
·  2-o etapo rangovas vykdys naujų modulių tiekimą, įrengimą, visas su tuo susijusias statybos procedūras, tai yra ir 2-o etapo statybos užbaigimą.

Papildomai informuojame, kad darželio 10-ies grupių esamų patalpų iš modulių perkėlimo viešasis pirkimas jau įvykęs ir pasirašyta sutartis. Techninio darbo projekto ekspertizę užsakys Perkančioji organizacija.

2. Dėl elektroninio statybos darbų žurnalo vedimo

Pagal STR 1.06.01:2016 „Statybos darbai. Statinio statybos priežiūra" statybos darbų eiga aprašoma viename elektroniniame Statybos darbų žurnale, apimančiame visą statybos laikotarpį nuo pradžios iki pabaigos. Kai toje pačioje statybvietėje dirba keli rangovai – vedamas vienas bendras žurnalas, o subrangovų duomenys jame fiksuojami per pagrindinį rangovą.

Šiuo atveju abiem statiniams bus parengtas vienas bendras TDP ir išduotas vienas statybą leidžiantis dokumentas. Statybos darbai bus vykdomi etapais, toje pačioje statybvietėje veiks tiek šio Pirkimo, tiek Darželio Pirkimo tiekėjas. Darželio Pirkimo tiekėjui yra nustatyta pareiga užsakyti ir pildyti elektroninį statybos darbų žurnalą.

Atsižvelgiant į tai, prašome paaiškinti, ar šio Pirkimo tiekėjas turės vesti atskirą elektroninį statybos darbų žurnalą, ar šio Pirkimo tiekėjo vykdomi montavimo darbai bus fiksuojami Darželio Pirkimo tiekėjo užsakytame ir vedamame bendrame žurnale?

[bookmark: _Hlk233111006]ATSAKYMAS:
Pirkimo tiekėjas turės vesti atskirą elektroninį statybos darbų žurnalą pagal projekte numatytus statybos darbų etapus.

3. Dėl 6 mėnesių montavimo darbų termino skaičiavimo ir Techninės specifikacijos 2.3 punkto taikymo

Pirkimo sąlygų 2.4 punkte ir Techninės specifikacijos 2.1 punkte numatytas 6 mėnesių montavimo darbų terminas pradedamas skaičiuoti nuo Sutarties pasirašymo.

Pagal SĮ 18 straipsnio 7 dalies 2 punktą rangovas gali pradėti statybos darbus tik po to, kai yra pranešta apie statybos pradžią. Pranešimui apie statybos pradžią pateikti, savo ruožtu, būtinas parengtas ir ekspertizės aktu patvirtintas TDP (SĮ 27² str. 5 d. 3 ir 4 p.). Šiuo metu PP nėra patvirtinti, SLD nėra gautas, TDP neparengtas – jo rengimas, ekspertizė, tvirtinimas ir pranešimo apie statybos pradžią pateikimas yra Darželio Pirkimo tiekėjo atsakomybė. Be to, nesant patvirtinto TDP, tiekėjas negali organizuoti ir modulių gamybos, kadangi TDP sprendiniai lemia galutinius modulių techninius parametrus ir konstrukcinius sprendimus, o gamyba yra ilgas technologinis procesas.

Techninės specifikacijos 2.3 punktas numato automatinį termino pratęsimą Užsakovui vėluojant vykdyti savo įsipareigojimus, įskaitant PP procedūrų atlikimą, SLD gavimą, TDD parengimą, TDP ekspertizės akto gavimą. 

Atsižvelgiant į tai, kas išdėstyta, prašome paaiškinti:
1. Ar Techninės specifikacijos 2.3 punkte nustatytas automatinis termino pratęsimas pradės veikti jau nuo pat Sutarties pasirašymo dienos, jei Sutarties sudarymo metu nebus gauti (patvirtinti) dokumentai, būtini šio Pirkimo objektu esančių modulių gamybai, pristatymui bei montavimui?
2. Ar teisingai suprantame, kad pranešimo apie statybos pradžią parengimą ir pateikimą IS „Infostatyba" organizuos Darželio Pirkimo tiekėjas.

ATSAKYMAS:

1. Jeigu pasirašius Sutartį egzistuos nurodytos faktinės prielaidos (t. y. Tiekėjas objektyviai negalės vykdyti darbų ar užsakyti modulių gamybos dėl nuo jo nepriklausančių aplinkybių), sutarties vykdymo terminas galės būti atitinkamai pratęsiamas, pasirašius Šalių susitarimą.
2. Pagal Lietuvos Respublikos statybos įstatymo 272 str. 1 d., pranešimą apie statybos pradžią IS „Infostatyba“ pateikia statytojas - Perkančioji organizacija arba jos įgaliotas asmuo. Dėl 2-o statybos etapo darbų pradžios pranešimą galės teikti Perkančioji organizacija arba jos pavedimu šio pirkimo tiekėjas.
